Rayraşîyayîşo Dergo ke şaristanê Hannoverî de dest pêkerd û do Hamburg de biqedo, rayberîya ciwananê TCŞ û TÊKO-JIN de ciwananê enternasyonalîstan reyde dewam keno.
Roja 4. ya rayraşîyayîşî de cinîyan ê ciwanan bi her ziwanî muzîk cinit, seba ke cinîyê ke ameybî qetilkerdene bêrê yadkerdene, nameyê înan û senî kişîyayî ameyî anonskerdene.
Rayraşîyayîşê ciwanan cemê şanî de şaristanê Lunebergî de bi govendan qedîya.
Ciwanan tîya de derheqê pederşahîya komelkî ser o semînerêk da û dima zî kampanê xo de ca bîyî.
